ai4bharat/Pralekha huggingface dataset:
பெருநிறுவனங்கள் விவகாரங்கள் அமைச்சகம்
2018-ல் கார்ப்பரேட் விவகாரங்கள் அமைச்சகத்தின் சாதனைகள்
2013 ஆம் ஆண்டின் கம்பெனிகள் சட்டத்தின்கீழ், திறமையான நடைமுறைகள் விரிவுபடுத்துவதற்காக கார்ப்பரேட் விவகாரங்களுக்கான அமைச்சகம் கடந்த ஓராண்டில்  பல்வேறு முக்கியமான முன் முயற்சிகளையும், முடிவுகளையும் மேற்கொண்டுள்ளது. வணிகம் செய்வதை எளிதாக்குவதை நோக்கமாகக் கொண்டு கார்ப்பரேட் கட்டமைப்பில் மிகப்பெரிய வெளிப்படைத்தன்மையைக் கொண்டு வந்துள்ளது. இந்த ஆண்டின் முக்கிய நடவடிக்கைகளாக சிலவற்றைக் குறிப்பிடலாம்
கம்பெனிகள் திருத்தச் சட்டம், 2017 கம்பெனிகள் திருத்த அவசரச் சட்டம் 2018, தேசிய நிதிநிலை அறிவிக்கை ஆணைய உருவாக்கம், திவால் மற்றும் நொடித்துப் போதல் சட்டத்தில் திருத்தங்கள், அனைத்து நிறுவனங்களின் இயக்குனர்களுக்காக மின்னணு முறையில் வாடிக்கையாளரை அறிந்துகொள்ளுதல், விண்ணப்பத்திற்கான விதிகளில் பாகுபாட்டை நீக்கி, ஒரேமாதிரியான தன்மை போன்ற நடவடிக்கைகள், அவற்றில் சிலவாகும்.
வணிகம் செய்வதை எளிதாக்கும் நாடுகளுக்கான தரவரிசைப் பட்டியலை உலக வங்கி அக்டோபர் 31, 2018-ல் வெளியிட்டது. இதில் இந்தியா முன்னேற்றம் கண்டுள்ளது. 2017-ல் 100-வது இடத்தில் இருந்ததோடு ஒப்பிடுகையில், தற்போது 23 இடங்கள் முன்னேறி 77 ஆவது இடத்தைப் பிடித்துள்ளது. இதற்கு, வணிகத்தைத் தொடங்குதல், நொடித்துப் போதலுக்குத் தீர்வு, சிறுபான்மையினர் நலன்களைப் பாதுகாத்தல் போன்ற கார்ப்பரேட் விவகாரங்களுக்கான அமைச்சகத்தின் பங்களிப்பு முக்கியமானதாக இருந்தது.
தேசிய கம்பெனி சட்ட தீர்ப்பாயம்
திவால் மற்றும் நொடித்துப் போதல் தொடர்பான பிரச்சினைக்கு விரைந்து தீர்வுகாண இதனைக் கையாள்வதற்கு தேசிய கம்பெனி சட்ட தீர்ப்பாயத்தின் கீழ், 8 சிறப்பு நீதிமன்றங்களை அமைக்க கார்ப்பரேட் விவகாரங்களுக்கான அமைச்சகம் தீர்மானித்துள்ளது. இந்த நீதிமன்றங்கள் மும்பை, தில்லி, சென்னை, கொல்கத்தா, ஐதராபாத் உள்ளிட்ட இடங்களில் அமைக்கப்படும். இந்தத் தீர்ப்பாயம் இந்தியாவின் பல பகுதிகளில் 11 அமர்வுகளைக் கொண்டுள்ள போதும், அதற்கு அதிகரித்து வரும் சுமையைக் குறைப்பது இதன் நோக்கமாகும். திவால் மற்றும் நொடித்துப் போதல் வழக்குகளை உரிய நேரத்தில் முடிப்பதற்கு வசதியாக, தில்லி, மும்பை ஆகிய இடங்களில் உள்ள தேசிய கம்பெனி சட்ட தீர்ப்பாயங்களின் கீழ், சிறப்பு நீதிமன்றங்கள் அமைக்கப்படவுள்ளன. வாராக்கடன்களுக்கான பிரச்சினைக்கு விரைந்து தீர்வுகாண்பதும் இதன் நோக்கமாகும்.
முதலீட்டாளர் கல்வி மற்றும் பாதுகாப்பு நிதியம்
வலுவான வணிக முத்திரை இருப்பதற்கும், அங்கீகாரம் வழங்குவதற்கும், முதலீட்டாளர் கல்வி மற்றும் பாதுகாப்பு நிதிய ஆணையம், புதிய இலச்சினை ஒன்றை 2018-ல் வெளியிட்டது. மேலும், இந்த ஆணையம் ஈ-நிர்வாக சேவைகள் நிறுவனத்துடன் புரிந்துணர்வு ஒப்பந்தத்தில் கையெழுத்திட்டுள்ளது. இதன்மூலம் ஈ-நிர்வாக சேவைகள் நிறுவனம் முதலீட்டாளர் விழிப்புணர்வு திட்டங்களுக்கு கிராம அளவிலான தொழில் முனைவோரை அடையாளம் காணும் முதலீட்டாளர் கல்வி மற்றும் பாதுகாப்பு நிதியத்தில் மேலும் சீர்திருத்தங்களைக் கொண்டு வர, கார்ப்பரேட் விவகாரங்கள் அமைச்சகம் தீவிர முயற்சி மேற்கொண்டுள்ளது.
தற்போதுள்ள கொள்கைகளை மதிப்பீடு செய்ய அமைச்சகங்களுக்கு இடையேயான குழுவினை தொழில் கொள்கை மற்றும் மேம்பாட்டுத் துறையின் செயலாளர் திரு. ரமேஷ் அபிஷேக் தலைமையில் கார்ப்பரேட் விவகாரங்கள் அமைச்சகம் ஜூன் 1, 2018-ல் அமைத்துள்ளது. இதில் 7 அமைச்சகங்கள் மற்றும் அமைப்புகளின் பிரதிநிதிகள் இடம்பெற்றிருப்பார்கள். அண்மைக்காலத்தில் உருவாக்கப்பட்ட குறிப்பிட்ட சில சட்டங்கள், விதிகள், கொள்கைகள் போன்றவற்றை ஆய்வு செய்வது இந்தக் குழுவின் முதன்மை நோக்கமாகும். போட்டியை எதிர்கொள்ள சட்டங்களில் பெரும் அச்சுறுத்தலாக இருக்கின்ற கட்டுப்பாடுகள், அம்சங்கள் குறித்தும் இந்தக் குழு ஆய்வு செய்யும்.
வணிகம் மற்றும் தொழில்துறை அமைச்சகம்
இந்தியா மற்றும் ஐரோப்பிய தடையில்லா வர்த்தக சங்கம் இடையேயான புதிய வர்த்தகம் ஒப்பந்தம் தொடர்பான ஆலோசனை
மத்திய வர்த்தகம், நுகர்வோர் நலன். உணவு, பொது விநியோகம் மற்றும் ஜவுளித்துறை அமைச்சர் திரு பியூஷ்கோயல், ஐரோப்பிய தடையில்லா வர்த்தக சங்கத் தலைவர்கள் இடையேயான பேச்சுவார்த்தை அடுத்தக்கட்டத்தை எட்டியது.
இந்தியா மற்றும் ஐரோப்பிய தடையில்லா வர்த்தக சங்கத்தலைவர்கள் இடையேயான புதிய வர்த்தகம் மற்றும் நட்புறவு ஒப்பந்தம்  பிரேசிலின் பிரஸல்ஸ் நகரில் இன்று நடைபெற்றது. இதில் ஐரோப்பிய நாடுகளான ஐஸ்லேண்ட், நார்வே, சுவிட்சர்லாந்து ஆகிய நாடுகளின் பிரதிநிதிகள் கலந்துகொண்டனர். புதிய வர்த்தகம் ஒப்பந்தம் தொடர்பான அமைச்சர்கள் மட்டத்திலான இரண்டாம் கட்டப் பேச்சுவார்த்தை கடந்த வாரம் இணைய தளம் வாயிலாக நடத்தப்பட்டது.
இன்று நடைபெற்ற பேச்சுவார்த்தையில் எதிர்வரும் மாதங்களில் பல்வேறு ஆலோசனைகள் நடத்த பிரதிநிதிகள் அனைவரும் ஒப்புதல் அளித்தனர்.
அறிவியல் மற்றும் தொழில்நுட்பத்துறை
கண் புரையை அறுவைச் சிகிச்சை இல்லாமல் தடுக்கும் எளிய செலவு குறைவான முறையை ஐஎன்எஸ்டி விஞ்ஞானிகள் உருவாக்கியுள்ளனர்.
கண்புரை என்பது பார்வைக் குறைபாட்டின் முக்கிய அம்சமாக உள்ளது. நமது கண்களின் லென்சுகளைப் பாதிக்கக்கூடிய கிரிஸ்டலின் புரதங்கள் பரவும்போது, அவை பெருகி, ஏற்படும் பால் ஊதா அல்லது பழுப்பு நிற படலம் கண் புரை எனப்படும். இது கடைசியாக லென்சுகளின் ஒளியைப் பாதிக்கும். எனவே, இந்தப் படலம் உருவாவதைத் தடுப்பது, ஆரம்ப கட்டத்திலேயே அதை அகற்றுவது, கண் புரை நோய்க்கான முக்கிய சிகிச்சை உத்தியாகும். இதனை நடைமுறைப்படுத்தும் முறைகள் , கண் புரையை கட்டுபடியான செலவில் தடுப்பதுடன், எளிதில் அணுகும் சிகிச்சையாகவும் இருக்கும்.
மத்திய அரசின் அறிவியல் மற்றும் தொழில் நுட்ப துறையின் கீழ் இயங்கும் தன்னாட்சி நிறுவனமான நானோ அறிவியல் மற்றும் தொழில்நுட்ப நிறுவனத்தின் விஞ்ஞானிகள் குழு, வலியைக் குறைக்கவும், காய்ச்சல் அல்லது அழற்சிக்கு அதிகமாகப் பயன்படுத்தக்கூடியதுமான, நான்ஸ்டீராய்டல் அழற்சி எதிர்ப்பு மருந்தான ஆஸ்பிரினில் இருந்து நானோகம்பிகளை உருவாக்கியுள்ளனர். இது கண்புரை நோய்க்கு சிறந்த சிறிய மூலக்கூறு அடிப்படையிலான நானோசிகிச்சையாக கண்டறியப்பட்டுள்ளது.
கண்புரை நோய் சிகிச்சை மற்றும் அறுவை சிகிச்சை ஆகியவற்றுக்கு அதிக செலவாகும் என்பதால், அவற்றை அணுக முடியாத வளரும் நாடுகளைச் சேர்ந்த நோயாளிகளுக்கு , அறுவைச் சிகிச்சையற்ற , செலவு குறைவான இந்தச் சிகிச்சை முறை பெரிதும் பயன்படும்.
மேலும் விவரங்களுக்கு, டாக்டர் ஜிபன் ஜோதி பாண்ட்யா-வை  தொடர்பு கொள்ளலாம்.
(Visitor Counter : 1075
சிறப்பு சேவைகள் மற்றும் கட்டுரைகள்
சென்னை வருமான வரி அலுவலகத்தில் சர்வதேச யோகா தினம் – 2022 கொண்டாட்டம்
‘சர்வதேச யோகா தினம்’ 21.06.2022 அன்று திரு. ரா. ரவிச்சந்திரன், வருமான வரித்துறை முதன்மை தலைமை ஆணையர் , தலைமையில், ‘ஆயக்கர் பவன்’, எண்.121, மகாத்மா காந்தி சாலை, நுங்கம்பாக்கம், சென்னையில் அனுசரிக்கப்பட்டது.
இந்நிகழ்ச்சியில் சென்னை வருமான வரித்துறையைச் சேர்ந்த 350 அதிகாரிகள் மற்றும் அலுவலர்கள் கலந்து கொண்டனர். யோகா ஆசிரியர் டாக்டர் விக்ரம் சீனிவாசன் யோகா அமர்வை நடத்தினார்.
கோயம்புத்தூர், மதுரை, திருச்சி, சேலம், ஈரோடு, ஊட்டி, ஓசூர், பொள்ளாச்சி, வேலூர், திருப்பூர், கிருஷ்ணகிரி, ராமநாதபுரம், தேனி, விருதுநகர், திண்டுக்கல், கும்பகோணம், தஞ்சாவூர், நாமக்கல், தருமபுரி, நாகப்பட்டினம், நாகர்கோவில், திருவாரூர், புதுக்கோட்டை, கரூர் மற்றும் பெரம்பலூர் ஆகிய 26 இடங்களில் உள்ள வருமான வரித்துறை அலுவலகங்களில் இதே போன்ற நிகழ்வுகள் வருமான வரித்துறை யின் சார்பாக நடத்தப்பட்டது.
2022 ஆம் ஆண்டு சர்வதேச யோகா தினத்தில் தமிழ்நாடு மற்றும் புதுச்சேரியில் வருமான வரித்துறையின் 1050 அதிகாரிகள் மற்றும் அதிகாரிகள் கலந்துகொண்டனர்.
குடியரசுத் தலைவர் செயலகம்
போபாலில் 7-வது சர்வதேச தர்ம தம்மா மாநாட்டை குடியரசுத் தலைவர் தொடங்கிவைத்தார்
போபாலில் இந்திய அறக்கட்டளையோடு சாஞ்ஜி பல்கலைக்கழகத்தின் பௌத்த-இந்திய ஆராய்ச்சிப் படிப்புகள் பிரிவோடு இணைந்து 7-வது சர்வதேச தர்ம தம்மா மாநாட்டை குடியரசுத் தலைவர் திருமதி திரௌபதி முர்மு இன்று  தொடங்கிவைத்தார்.
தொடக்க விழாவில் பேசிய குடியரசுத் தலைவர், இந்திய இறை உணர்வான ஆலமரத்தின் வேர்கள் இந்தியாவில் உள்ளது. அதன் கிளைகளும், விழுதுகளும் உலகம் முழுவதும் பரவியுள்ளன என்றார்.
அறிஞர்களுக்கு தத்துவ அறிவை வழங்குவதற்கு பல கல்விக்கூடங்கள் உள்ளன. உலகளாவிய யோக தத்துவத்திற்கு ஒரே மொழிதான். தன்னிலை உணர்ந்த ஆத்மாக்கள் ஆசிரியர்களாகவும், குருஸ்தானத்தையும் அடைவதன் மூலம் அவர்களது பாரம்பரியம் நடைமுறைக்கு வந்தது. இதுபோன்ற பல்வேறு கலாச்சாரங்கள் இந்தியாவில் தொடங்கி உலகம் முழுவதும் பரவியது என்று கூறினார்.
தர்ம தம்மாவின் மையக்கருத்தானது, இந்திய மனச்சாட்சியின் அடிப்படைக் குரலாகும். நமது கலாச்சாரத்தில், “தர்மத்தை நிலைநாட்டுவோம்” என்று கூறப்பட்டுள்ளது. ஒட்டுமொத்த மனிதகுலமே மதம் என்ற அடித்தளத்திலேயே அமையப்பெற்றுள்ளது. தனிநபர்கள் மற்றும் சமூக மேம்பாட்டிற்கு நட்புறவு, உயர்ந்த எண்ணம், அகிம்சை, அதிக ஈடுபாடு மற்றும் வெறுப்புணர்வு போன்றவைகளில் இருந்து முற்றிலும் விலகி இருத்தல் ஆகிய பண்புகள் கிழக்கத்திய மனிதநேயத்தின் முக்கிய உட்பொருளாக உள்ளது. அதாவது தனிநபர் ஒழுக்கம் மற்றும் சமூக ஒழுங்குமுறை போன்றவைகளே இதன் நீட்சியாகும். ஒவ்வொரு தனி மனிதரின் கடமையானது இத்தகைய ஒழுக்கம் உள்ள நடைமுறைகளை பேணிப்பாதுகாத்து வலுவடையச் செய்ய வேண்டும் என்றார்.
கிழக்கத்திய மனிதநேயம் இந்தப்பிரபஞ்சத்தை ஒழுக்கமுறை கோட்பாடாகக் கருதுகிறதே ஒழிய இந்த உலகப் போராட்டக்களமாக பார்ப்பதில்லை. இத்தகைய ஒழுக்கமுறை அடிப்படைகளை நிலைநிறுத்திக்கொள்ள ஒவ்வொரு தனிநபரும் தங்களது தலைவிதியை நம்பாமல் ஆக்கப்பூர்வமான செயல்பாடுகளில் ஈடுபட வேண்டும். போலியான மனக்கிளர்ச்சிகள் மூலம் தனிநபர்களுக்கிடையே மோதல்களும், நாடுகளுக்கிடையே போர்களும் நிகழ்வதாக கிழக்கத்திய மனித நேயம் நம்பிக்கை கொண்டுள்ளது. இந்தியாவின் ‘வசுதைவ குடும்பகம்’ கோட்பாட்டின் அடிப்படையில் உலகமே ஒரே குடும்பம் என்ற நிலைப்பாட்டின் மூலம் கிழக்கத்திய மனிதநேயத்தின் தீர்மானமாக உள்ளது என்றார்.
நமது நாட்டின் கலாச்சாரம், சமூக அமைப்பு மற்றும் அரசியல் நடவடிக்கைகளில் மதம் நீக்கமற நிறைந்திருப்பதை எண்ணி நாம் பெருமிதம் கொள்ளவேண்டும். தர்ம தம்மாவின் ஆழ்ந்த தாக்கத்தை நமது ஜனநாயக முறையின் மூலம் தெளிவாக காணமுடியும்.
பாதுகாப்பு அமைச்சகம்
பாதுகாப்பு அமைச்சகம், ராணுவப் படைகள், டிஆர்டிஓ மற்றும் இதர ராணுவ அமைப்புகள் கொவிட் இரண்டாம் அலைக்கு எதிரான போரில் எடுத்துவரும் முயற்சிகள் குறித்து பாதுகாப்பு அமைச்சர் ராஜ்நாத் சிங் ஆய்வு செய்தார்
பாதுகாப்பு அமைச்சகம், முப்படைகள், டிஆர்டிஓ மற்றும் இதர ராணுவ அமைப்புகள் கொவிட் இரண்டாம் அலைக்கு எதிரான போரில் உள்ளூர் நிர்வாகங்களுக்கு ஆதரவளித்து எடுத்துவரும் முயற்சிகள் குறித்து பாதுகாப்புத்துறை அமைச்சர் ராஜ்நாத் சிங் காணொலி மூலம் 2021 மே 17 அன்று ஆய்வு செய்தார்.
பாதுகாப்பு படைகளின் தலைமைத் தளபதி ஜெனரல் பிபின் ராவத், பாதுகாப்பு செயலாளர் டாக்டர் அஜய்குமார், கடற்படை தலைவர் அட்மிரல் கரம்பிர் சிங், விமானப் படைத் தலைவர் ஏர் சீஃப் மார்ஷல் ஆர் கே எஸ் பதூரியா, ராணுவப் படைத் தலைவர் ஜெனரல் எம்எம் நரவனே, பாதுகாப்பு ஆராய்ச்சி மற்றும் மேம்பாட்டு துறையின் செயலாளரும் டிஆர்டிஓ தலைவருமான டாக்டர் ஜி சதீஷ் ரெட்டி, பாதுகாப்பு உற்பத்தி கூடுதல் செயலாளர் திரு சஞ்சய் ஜாஜு, பாதுகாப்பு படைகள் மருத்துவ சேவைகளின் துணைத் தலைமை இயக்குநர் உள்ளிட்ட இதர உயர் அதிகாரிகள் கூட்டத்தில் கலந்துகொண்டனர்
தில்லி, லக்னோ, வாரணாசி, அகமதாபாத் மற்றும் பாட்னா ஆகிய இடங்களில் மருத்துவமனைகள் உருவாக்கப்பட்டுள்ளன என்றும் நோயாளிகளுக்கு தேவையான சேவைகளை அவை வழங்கி வருவதாகவும் பாதுகாப்பு ஆராய்ச்சி மற்றும் மேம்பாட்டு துறையின் செயலாளரும் டிஆர்டிஓ தலைவருமான டாக்டர் ஜி சதீஷ் ரெட்டி அமைச்சரிடம் எடுத்துரைத்தார். இது போன்ற வசதிகள் மேலும் சில இடங்களில் உருவாக்கப்பட்டு வருவதாகவும் அவர் தெரிவித்தார்.
உள்ளாட்சி நிர்வாகங்களுக்கு உதவுவதில் முப்படைகளுக்கு இடையே சிறப்பான ஒருங்கிணைப்பு நிலவி வருவதாகவும், போக்குவரத்து மற்றும் மருத்துவ உள்கட்டமைப்பு வசதிகள் சிறப்பான முறையில் வழங்கப்பட்டு வருவதாகவும் பாதுகாப்பு படைகளின் தலைமைத் தளபதி ஜெனரல் பிபின் ராவத் கூறினார்.
கொவிட் நோயாளிகளுக்காக டிஆர்டிஓ உருவாக்கியுள்ள மருந்து குறித்து திரு ராஜ்நாத் சிங் பாராட்டு தெரிவித்தார். பாதுகாப்பு துறை மற்றும் அமைப்புகளின்
கொவிட் பணிகள் குறித்து அமைச்சர் மேற்கொள்ளும் நான்காவது ஆய்வுக் கூட்டம் இதுவாகும்.
பிரதமர் அலுவலகம்
புதிய தொழில்நுட்பத்தை ஏற்றுக்கொள்வதில் , இந்திய மக்கள் இணையற்ற சாம்பியன்கள்: பிரதமர்
பிரதமர் திரு நரேந்திர மோடி, இந்திய மக்கள் புதுமையை ஏற்றுக்கொள்ளும் பாங்கையும் சிறப்பான தகவமைப்பு திறனையும் பாராட்டியுள்ளார். வரும் காலங்களிலும் இந்த உத்வேகத்தைத் தொடரும் உறுதிப்பாட்டை அரசு கொண்டுள்ளதாக அவர் கூறியுள்ளார்.
டிஜிட்டல் பணப்பரிவர்த்தனை துறையில் நாடு அடைந்துள்ள முன்னேற்றங்கள் குறித்த ஒருவரது ட்வீட்டருக்கு பதிலளித்து பிரதமர் கூறியிருப்பதாவது:
"சமீபத்திய தொழில்நுட்பத்தை ஏற்றுக்கொள்வதில் இந்திய மக்கள் இணையற்ற சாம்பியன்கள்! அவர்கள் புதுமையை ஏற்றுக்கொள்ளும் ஆர்வத்தையும், அதற்கேற்ப தங்களை தகவமைத்துக்கொள்ளும் திறனையும் கொண்டவர்கள். இந்த மாற்றம் இந்தியா முழுவதும் கண்கூடாக தெரிகிறது. வரும் காலங்களில் இந்த உத்வேகத்தை நாங்கள் தொடருவோம்."
குடியரசுத் துணைத் தலைவர் செயலகம்
ஹோலிப் பண்டிகை: நாட்டு மக்களுக்கு குடியரசுத் துணைத் தலைவர் வாழ்த்து
ஹோலிப் பண்டிகையை முன்னிட்டு நாட்டு மக்களுக்கு குடியரசுத் துணைத் தலைவர் திரு எம். வெங்கையா நாயுடு வாழ்த்து தெரிவித்துள்ளார். அவர் விடுத்துள்ள வாழ்த்து செய்தியில் கூறியிருப்பதாவது:
“வண்ணங்களின் திருவிழா - ஹோலிப் பண்டிகை புனித தருணத்தில் நாட்டு மக்களுக்கு எனது அன்பான வாழ்த்துக்களை தெரிவித்துக் கொள்கிறேன்.
நாடு முழுவதும் மிகுந்த ஆர்வத்துடனும், உற்சாகத்துடன் கொண்டாப்படும் இந்த வண்ணமயமான திருவிழா, தீமைக்கு எதிரான நன்மையின் வெற்றியை கொண்டாடுகிறது. நாட்டு மக்கள ஒவ்வொருவரும் மற்றவருடன் இணைந்து மகிழ்ச்சியை பகிர்ந்து கொள்வதையும் ஹோலி பண்டிகை குறிக்கிறது. இந்த வசந்த விழாவில், வண்ணங்களின் கலப்பு, நமது கலாச்சார கலப்பு மற்றும் நாகரீக மதிப்புகளின் பகிர்வை நினைவூட்டுகிறது.
நமது நாட்டில், திருவிழாக்கள் எப்போதும், குடும்பத்தினருடனும், நண்பர்களுடனும் இணைந்து கொண்டாடுவதாகத்தான் எப்போதும் உள்ளது. ஆனால் தற்போது, கொவிட் தொற்று நேரத்தில், கொவிட் நெறிமுறைகளை பின்பிற்றி நாட்டு மக்கள் இந்த விழாவை கொண்டாட வேண்டும் என நான் கேட்டுக் கொள்கிறேன்.
இந்த விழா நமது வாழ்வில் அமைதி, நல்லிணக்கம், செழிப்பு மற்றும் மகிழ்ச்சியை கொண்டு வரட்டும்’’.
குடியரசுத் துணைத் தலைவர் செயலகம்
கல்வி நிறுவனங்கள் ஏழைப்பிரிவு மாணவர்களுக்கு சில சதவீத இடங்களை ஒதுக்கி வைத்து அவர்களது கல்விச் செலவினத்தைக் குறைத்து வசூலிக்க வேண்டும் : குடியரசுத் துணைத் தலைவர்
தனியார் துறையில் உள்ள பல்கலைக்கழகங்கள், உயர்கல்வி நிறுவனங்கள் ஆகியவை ஏழைப்பிரிவு மாணவர்களுக்கு சில சதவீத இடங்களை ஒதுக்கி வைத்து அவர்களது கல்விச் செலவினத்தைக் குறைத்து வசூலிக்க வேண்டும் என்று குடியரசுத் துணைத் தலைவர் திரு.எம். வெங்கையா நாயுடு கேட்டுக்கொண்டுள்ளார்.
பஞ்சாப் மாநிலம் பக்வாராவில் உள்ள லவ்லி தொழிற்கல்வி பல்கலைக்கழகத்தின் 9-ஆவது பட்டமளிப்பு விழா உரை நிகழ்த்திய அவர், ஏழை மற்றும் விளிம்புநிலைப் பிரிவினருக்கு தனியார் துறை மூலம் தரமான கல்வி கிடைக்காமலே இருப்பது துரதிர்ஷ்டவசமானது என்றார். இந்நிலையில், தனியார் பல்கலைக்கழகங்கள் ஏழை மாணவர்களுக்கு ஏன் சில இடங்களை ஒதுக்கி அவர்களது கல்விச் செலவினத்தைக் குறைத்து வசூலிக்கக்கூடாது என்று கேள்வி எழுப்பினார்.
பொதுத்துறை மட்டுமே தரமான உயர்கல்வியை அனைவருக்கும் வழங்க முடியாது; தனியார் துறையினரும் இதில் உதவ வேண்டும் என்று குடியரசுத் துணைத் தலைவர் கூறினார். அனைவருக்கும் தரமான கல்வி கிடைக்கச் செய்வதில் அரசின் முயற்சிகளுக்குத் தொழில்துறையினரும் தனியார் துறையினரும் துணையாக இருக்க வேண்டும் என்றார் அவர். நமது சவால் நாட்டின் ஒவ்வொரு பிரிவினருக்கும் ஒவ்வொரு மூலைக்கும் அறிவு பரவுவதை உறுதி செய்வதே ஆகும் என்று அவர் கூறினார்.
மாணவர்களிடையே தொழில் தொடங்கும் ஆர்வத்தைக் கல்வி நிறுவனங்கள் தூண்டிவிட வேண்டும் என்று குடியரசுத் துணைத்தலைவர் கேட்டுக் கொண்டார். வாழ்க்கைக்கான வேலைவாய்ப்பு கிடைக்கச் செய்வது என்ற அளவில் நமது கல்வி நிறுவனங்கள் மாணவர்களை நிறுத்தி விடாமல் சமுதாயத்தின் சிறந்த, பொறுப்புள்ள குடிமக்களாக மாற்றவும் நடவடிக்கை எடுக்க வேண்டும் என்று அவர் கேட்டுக் கொண்டார். மாணவர்களும் வேலை தேடுபவர்களாக இருப்பதைவிட்டு வேலை அளிப்பவர்களாக மாறவேண்டும் என்றார் அவர்.
குடியரசுத் துணைத் தலைவரின் முழு உரைக்கு www.pib.nic.in என்ற வலைதளத்தைப் பார்க்கவும்.
பாதுகாப்பு அமைச்சகம்
11-வது இந்திய, யுஏஇ கூட்டு பாதுகாப்பு ஒத்துழைப்பு குழு கூட்டம் தில்லியில் நடைபெற்றது
புதுதில்லியில், இந்திய - யுஏஇ கூட்டு பாதுகாப்பு ஒத்துழைப்புக் குழுவின் 11-வது கூட்டம் நடைபெற்றது. இதில், ஐக்கிய அரபு அமீரக பாதுகாப்பு அமைச்சகத்தின் மேம்பாட்டு ராணுவ ஆணைய தலைவர் மேஜர் ஜெனரல் ஸ்டாஃப் ஹசன் முகமது சுல்தான் பானி ஹம்மத், இந்திய பாதுகாப்புத்துறை செயலர் அஜய் குமாரை தில்லியில் சந்தித்து பேச்சுவார்த்தை நடத்தினார்.
அப்போது, இருநாடுகளுக்கிடையே பாதுகாப்பு ஒத்துழைப்பை மேம்படுத்துவது தொடர்பான வழிகள் குறித்து இருவரும் ஆலோசனை நடத்தினர். மேலும், இருநாடுகளிடையே பாதுகாப்பு ஒத்துழைப்பை மேம்படுத்தும் வகையில், இணைந்து செயல்படுவதற்கான புதிய வழிகளை கண்டறியவும், ஆய்வு செய்யவும் முடிவு செய்யப்பட்டது.
இருநாடுகளிடையே தற்போதுள்ள கூட்டு பயிற்சிகளின் நோக்கம், அதிலுள்ள சிக்கல்களை களைவது ஆகியவை குறித்தும் விவாதிக்கப்பட்டது.
வணிகம் மற்றும் தொழில்துறை அமைச்சகம்
மத்திய பயிற்சி நிறுவனங்கள் மற்றும் மாநில நிர்வாக பயிற்சி நிறுவனங்களின் பிரதமர் விரைவு சக்தி பெருந்திட்டம் குறித்த இணையவழி கருத்தரங்கு
சரக்கு போக்குவரத்து பிரிவு, தொழில் மற்றும் உள்நாட்டு வர்த்தக மேம்பாட்டுத் துறை , வர்த்தகம் மற்றும் தொழில்துறை அமைச்சகம், திறன் மேம்பாட்டு ஆணையம்  ஆகியவை இணைந்து 27 மத்திய பயிற்சி நிறுவனங்கள்  மற்றும் 34 மாநில நிர்வாக பயிற்சி நிறுவனங்கள்  ஆகியவற்றுடன் நேற்று ஒரு இணையவழி கருத்தரங்கை நடத்தின. இந்த அனைத்து நிறுவனங்களிலும் பயிற்றுவிக்கப்படும் பொது ஊழியர்களுக்கான பிரதமர் விரைவு சக்தி அணுகுமுறையின் கீழ் பயிற்சி மற்றும் திறன் மேம்பாட்டை நிறுவனமயமாக்குவதற்கும் முறைப்படுத்துவதற்கும் வழிகளைக் கண்டறிந்தன.
வெபினாரில் மூன்று அமர்வுகள் இருந்தன. பி.ஐ.எஸ்.ஏ.ஜி-என் நிறுவனத்தால் பிரதமர் விரைவு சக்தி தேசிய முழுமைத் திட்டத்தின் செயல்விளக்கத்தின் மூலம் அணுகுமுறையை விரிவுபடுத்துவதில் முதல் அமர்வு கவனம் செலுத்தியது. இரண்டாம் அமர்வு பிரதமர் விரைவு சக்தியைப் பயன்படுத்தி முழுமையான உள்கட்டமைப்பு திட்டமிடலுக்காக அமைச்சகங்கள் பின்பற்றிய நடைமுறைகளைக் காட்சிப்படுத்தியது, இது ரயில்வே அமைச்சகத்தால் பிரதமர் விரைவு சக்தியை ஏற்றுக்கொள்வதை விளக்குகிறது. சி.டி.ஐ மற்றும் ஏ.டி.ஐ.களின் பாடத்திட்ட பாடத்திட்டத்தில் பிரதமர் விரைவு சக்தியை ஒருங்கிணைப்பதற்கான வழிகள் மற்றும் வழிமுறைகளில் அனைத்து துறைகளிலும் செயல்படும் அரசு செயல்பாடுகளுக்கு 'முழு அரசு' அணுகுமுறையின் அவசியத்தை மூன்றாம் அமர்வு எடுத்துரைத்தது.
27 மத்திய பயிற்சி நிறுவனங்கள் , நாடு முழுவதும் உள்ள சுமார் 34 மாநில நிர்வாக பயிற்சி நிறுவனங்கள்  மற்றும் பிசாக்-என், சி.பி.சி மற்றும் நெட்வொர்க் திட்டமிடல் குழு அமைச்சகங்களைச் சேர்ந்த மூத்த அதிகாரிகள் கொண்ட 250 க்கும் மேற்பட்ட பங்கேற்பாளர்கள் கருத்தரங்கில் பங்கேற்றனர்.
டி.பி.ஐ.ஐ.டி.யின் செயலாளர் திரு ராஜேஷ் குமார் சிங், பிரதமரின் விரைவு சக்தி தேசிய பெருந்திட்டத்தின் முக்கியத்துவத்தை எடுத்துரைத்தார். நாட்டிற்கு உலகத் தரம் வாய்ந்த உள்கட்டமைப்பை உருவாக்குவதில் இத்திட்டத்தின் பங்கு பற்றி அவர் விளக்கினார்.
2047 ஆம் ஆண்டிற்குள் வளர்ந்த பாரதம் திட்டத்தை பிரதமர் திரு. நரேந்திர மோடியின் தொலைநோக்குப் பார்வைக்கு ஏற்ப, கடந்த தசாப்தத்தில் பொருளாதார வளர்ச்சியில் இந்தியா அடைந்துள்ள குறிப்பிடத்தக்க முன்னேற்றங்களை டிபிஐஐடி சிறப்பு செயலாளர் திருமதி சுமிதா தவ்ரா எடுத்துரைத்தார்.
ரயில்வே அமைச்சகம் என்.எம்.பியில் 13,000 கி.மீ க்கும் அதிகமான தூரத்துக்கு பாதை அமைக்க திட்டமிட்டுள்ளது. பெட்ரோலியம் மற்றும் இயற்கை எரிவாயு அமைச்சகம் வடகிழக்கு எரிவாயு கட்டமைப்பின்  கீழ் 5 குழாய்களை சீரமைக்க திட்டமிட்டது, இதன் விளைவாக ஒட்டுமொத்த நீளம் 42 கி.மீ குறைக்கப்பட்டது, இது 169 கோடி ரூபாயை சேமிக்க வழிவகுத்தது.
புனே பெங்களூரு விரைவுச்சாலை, பத்ராக்-விஜயநகரம்  3 வது பாதை ரயில் திட்டம், டுனா-டெக்ராவில்  புதிய முனையத்திற்கான இணைப்பு போன்ற திட்டங்களின் திட்டமிடல் என்.எம்.பி.யில் செய்யப்பட்டது.
புவி அறிவியல் அமைச்சகம்
ஆழ்கடல் இயக்கத்தின் முதலாவது வழிகாட்டுதல் குழு கூட்டத்திற்கு மத்திய அமைச்சர் டாக்டர் ஜிதேந்திர சிங் தலைமை தாங்கினார்
ஆழ்கடல் இயக்கத்தின் முதலாவது வழிகாட்டுதல் குழு கூட்டத்திற்கு மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தலைமை தாங்கினார். புதுதில்லியில் நடைபெற்ற இக்கூட்டத்தில் பேசிய அவர், எதிர்காலத்தில் இந்தியாவின் ஒட்டுமொத்த பொருளாதாரத்திற்கு நீலப்பொருளாதாரம் மிகப்பெரிய பங்களிப்பை வழங்கும் என்று கூறினார்.
மத்திய அரசின் நீலப்பொருளாதார முன்னெடுப்பின் ஒரு பகுதியாக ஆழ்கடல் இயக்கம் உள்ளது என்று அவர் தெரிவித்தார்.
இந்தியப் பெருங்கடலில் உள்ள வளங்கள் குறித்து அறிந்து கொள்வதற்காக பல்வேறு அமைச்சகங்கள் உள்ளிட்ட உயர்நிலை அமைப்பாக ஆழ்கடல் இயக்கம் உள்ளது. இதில் நீலப்பொருளாதார வரும் ஆண்டுகள் இந்தியாவின் ஒட்டுமொத்த பொருளாதார வளர்ச்சியிலுமை் முக்கிய பங்கு வகிக்கும்.
இக்குழுவில் சுற்றுச்சூழல், வெளியுறவு விவகாரம், பாதுகாப்பு மற்றும் நிதித்துறையின் மத்திய இணையமைச்சர்கள், நித்தி ஆயோக்கின் துணைத்தலைவர் ஆகியோர் இடம் பெற்றுள்ளனர்.
மத்திய அமைச்சரவை
மின்சாரத்துறையில் தகவல்களை பரிமாறிக் கொள்வதற்கான இந்திய, அமெரிக்கா புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான அமைச்சரவை, இந்தியாவும், அமெரிக்காவும், மின்சாரத்துறையில் இருதரப்பு நலன் குறித்த தகவல்களை பரிமாறிக் கொள்வதற்கான புரிந்துணர்வு ஒப்பந்தத்திற்கு ஒப்புதல் அளித்துள்ளது.
இதன் மூலம், இந்தியாவின் மத்திய மின்சார ஒழுங்குமுறை ஆணையமும், அமெரிக்காவின் எரிசக்தி ஒழுங்குமுறை ஆணையமும் தகவல்களைப் பகிர்ந்து கொள்வதற்கான புரிந்துணர்வு ஒப்பந்தத்தில் கையெழுத்திடுவார்கள்.
மொத்த விலை மின்சார சந்தையை ஊக்குவிப்பதற்காகவும், மின்சார தொகுப்பின் நம்பகத்தன்மையை அதிகரிப்பதற்காகவுமான ஒழுங்குமுறை மற்றும் கொள்கைக் கட்டமைப்பை மேம்படுத்துவதற்கு, இந்த புரிந்துணர்வு ஒப்பந்தம் வழிவகுக்கும்.
கருத்துப் பரிமாற்றங்கள் மட்டுமில்லாமல், வளர்ச்சித் திட்டங்கள், பயணங்கள் உள்ளிட்ட பல்வேறு நடவடிக்கைகளும் மேற்கொள்ளப்படும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1681045
கலாசாரத்துறை அமைச்சகம்
மத்திய கலாச்சார அமைச்சராக திரு ஜி கிஷண் ரெட்டி பொறுப்பேற்பு
மத்திய கலாச்சார அமைச்சராக திரு ஜி கிஷண் ரெட்டி புதுதில்லி சாஸ்திரி பவனில் இன்று பொறுப்பேற்றுக் கொண்டார். அப்போது இணை அமைச்சர்களாக திருமதி மீனாட்சி லேகி மற்றும் திரு அர்ஜுன் ராம் மேக்வால் ஆகியோரும் பொறுப்பேற்றுக் கொண்டனர்.
சுற்றுலா, வட கிழக்கு மாகாண வளர்ச்சிக்கான மத்திய அமைச்சராகவும் திரு கிஷண் ரெட்டி நியமிக்கப்பட்டுள்ளார். இதற்கு முன்பு உள்துறை இணை அமைச்சர் பொறுப்பை அவர் வகித்து வந்தார்.
செய்தியாளர்களிடம் பேசிய திரு ரெட்டி, பிரதமரின் தொலைநோக்குப் பார்வையை அடையும் நோக்கத்தோடு முழு உறுதித் தன்மையுடன் பணியாற்றுவோம் என்று கூறினார்.
கடந்த 2019-ஆம் ஆண்டு நடைபெற்ற பொதுத் தேர்தலில் தெலங்கானாவின் செகந்திராபாத் தொகுதியில் வெற்றிபெற்று 17-ஆவது மக்களவைக்கு திரு ஜி கிஷண் ரெட்டி தேர்வு செய்யப்பட்டார்.
குழந்தை இருதய நோயாளிகளுக்காக திரு ரெட்டி மேற்கொண்ட பணிகள், ஓர் இயக்கமாக வலுவடைந்து ஐக்கிய நாடுகளின் யூனிசெப் அமைப்பால் ஆந்திரப் பிரதேச சட்டமன்றத்தில் குழந்தைகளுக்கு உகந்த சிறந்த சட்டமன்ற உறுப்பினர் என்ற விருதை அவருக்குப் பெற்றுத்தந்தது.
தீவிரவாதத்திற்கு எதிராக ஓர் பிரச்சாரத்தை அவர் துவக்கியதுடன், புதுதில்லியில் 54 நாடுகளைச் சேர்ந்த சுமார் 193 பேர் கலந்து கொண்ட தீவிரவாதத்திற்கு எதிரான சர்வதேச இளைஞர் மாநாட்டையும் நடத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733766
----
(Visitor Counter : 105
பிரதமர் அலுவலகம்
இமாசல பிரதேசத்தில் நிலச்சரிவு காரணமாக ஏற்பட்ட உயிரிழப்புகளுக்கு பிரதமர் துயரம்
இமாசல பிரதேசத்தில் மண்டி மாவட்டத்தில் எற்பட்ட நிலச்சரிவு தொடர்புடைய விபத்துகளில் நிகழ்ந்த உயிரிழப்புகளுக்கு பிரதமர் திரு. நரேந்திர மோடி துயரம் தெரிவித்துள்ளார்.
“இமாசல பிரதேசத்தில் மண்டி மாவட்டத்தில் நிலச்சரிவு தொடர்புடைய விபத்துகளில் உயிரிழப்பு நிகழ்ந்துள்ளது குறித்து அறிந்து வேதனை அடைந்தேன். உயிரிழந்தவர்கள் குடும்பத்தினருக்கு என் ஆழ்ந்த இரங்கல்கள்.
இமாசல பிரதேச மாநிலம் மண்டி மாவட்டத்தில் நிகழ்ந்த இந்த விபத்துகளில் காயமடைந்தோர் விரைவில் குணமடைய வேண்டுகிறேன்.
தேசிய பேரிடர் மீட்புப் படையினர் மண்டிக்கு விரைந்து சென்று மீட்பு மற்றும் நிவாரண நடவடிக்கைகளில் ஈடுபடுவார்கள். தேவையான உதவிகள் அனைத்தையும் வழங்குவார்கள்” என்று பிரதமர் குறிப்பிட்டுள்ளார்.
உள்நாட்டு விமானப் போக்குவரத்து அமைச்சகம்
போபால் விமான நிலையத்தில் ஆக்கிரமிக்கப்பட்டுள்ள 106.76 ஏக்கர் பரப்புள்ள இந்திய விமான நிலைய ஆணையத்தின் நிலத்தை மத்தியப் பிரதேச அரசுக்கு ஒப்படைப்பதற்கான இந்திய விமான நிலைய ஆணைய யோசனையை அமைச்சரவை ஏற்றுக் கொண்டுள்ளது
போபாலில் காந்திநகர் என்ற இடத்தில் ஆக்கிரமிக்கப்பட்டுள்ள 106.76 ஏக்கர் பரப்புள்ள இந்திய விமான நிலைய ஆணையத்தின் நிலத்தை மத்தியப் பிரதேச அரசுக்கு ஒப்படைப்பதற்கான இந்திய விமான நிலைய ஆணைய யோசனையை பிரதமர் திரு. நரேந்திர மோடி தலைமையிலான மத்திய அமைச்சரவை ஏற்றுக் கொண்டுள்ளது.
இதற்கு ஈடாக ஏற்கனவே 96.56 ஏக்கர் நிலம் மத்தியப் பிரதேச அரசால் இந்திய விமான நிலைய ஆணையத்திற்கு ஒப்படைக்கப்பட்டு உள்ளது. எஞ்சிய 10.20 ஏக்கர்  நிலம் மத்தியப் பிரதேச அரசால் இந்திய விமான நிலைய ஆணையத்திற்கு ஒப்படைக்கப்படும்.
பிரதமர் அலுவலகம்
சம்வத்சாரியை முன்னிட்டு நாட்டு மக்களுக்கு பிரதமர் வாழ்த்து
சம்வத்சாரியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்ட ட்விட்டர் பதிவில் கூறியதாவது:
“மிச்சாமி துக்கடம்!
சம்வத்சாரி, மன்னிப்பிற்கு அதிக முக்கியத்துவம் அளிக்கிறது. எவரையும் புண்படுத்தாமல் இருப்போம். அன்பு, நல்லிணக்கத்தின் உணர்வு எங்கும் தழைக்கட்டும்.”
பிரதமர் அலுவலகம்
உலக மகளிர் குத்துச்சண்டை போட்டியில் தங்கம் வென்ற நீது கனகஸ்க்கு பிரதமர் வாழ்த்து
உலக மகளிர் குத்துச்சண்டை போட்டியில் தங்கம் வென்ற நீது கனகஸ்க்கு பிரதமர் வாழ்த்து தெரிவித்துள்ளார்.
பிரதமர் தனது ட்விட்டர் பதிவில்,
"நீது கனகஸ் உலக மகளிர் குத்துச்சண்டை போட்டியில் மதிப்பு மிக்க தங்கம் வென்றதற்கு வாழ்த்துக்கள். அவரது சாதனை கண்டு நாடு பெருமகிழ்ச்சி அடைகிறது." என்று தெரிவித்துள்ளார்.